cyanic-selkie/wikianc huggingface dataset:
நாடு காட்டுப் பரவணிக் கல்வெட்டு
கல்வெட்டில் உள்ள தகவல்கள்
சீத்தவாக்கையில் இருந்து இங்கு குடிபெயர்ந்த நிலமையிறாளை பற்றிய கதையுடன் கல்வெட்டு ஆரம்பமாகின்றது. மட்டக்களப்பில் வசிக்கின்ற முஸ்லிம்கள் சிலரின் முன்னோர்கள் சீத்தவாக்கையிலிருந்து குடிபெயர்ந்தவர்கள் என்பது மரபு. ஆனால் இக்கல்வெட்டில் சிங்களவர்களையே குறிப்பிடப்பட்டிருக்கிறது. நிலமையிறாளை, அவரின் மனைவி கிரியெத்தனா, மகன் இராசபக்ச முதலியார் மற்றும் வேறு சிலரும் சீத்தவாக்கையிலிருந்து குடிபெயர்ந்து 'தளவில்' என்னுமிடத்திலே குடியிருந்தாரகள். அவர்கள் வரும்போது அவர்களின் கால்நடைகள், சொத்துக்கள், அடிமைகள் மற்றும் வண்ணார், சங்கரவர், தட்டார், கிண்ணறையர், ஒலியர் ஆகியவர்களையும் கூட்டிக்கொண்டு வந்ததாகச் சொல்லப்படுகின்றது. பின்பு இராசபக்ச முதலியாரும் அவரது உறவினர்களும் இறக்காமம் என்னுமிடத்துக்குக் குடிபெயர்ந்தார்கள். கல்வெட்டில் வருகின்ற கதைகள் யாவும் இராசபக்ச முதலியாரோடு தொடர்புபடுத்தப்பட்டுள்ளன. அவர் கண்டி அரசனோடு தொடர்புள்ளவராகவும், இராச முத்திரைகள் பெற்றவராகவும் காணப்படுகின்றார். அவர் பட்டம் வழங்கப்பட்ட முதலியாகவும், அவரது நெருங்கிய உறவினர் காளாஞ்சி அப்புகாமி பட்டம் பெறாத முதலியாகவும் குறிப்பிடப்படுகின்றனர். இவற்றை நோக்கும் போது சீத்தவாக்கையிலிருந்து நாடுகாட்டுக்கு குடிபெயர்ந்த ஒரு சிங்களக் குடும்பம் மரபு வழியாகவே கண்டி அரசிலே உயர்பதவிகளைப் பெற்றிருந்தவர்கள் என்பது புலனாகிறது. முதலாம் இராசசிங்கனுடைய ஆட்சிக்காலத்தில் இக்குடும்பத்தவர்கள் அதிகாரிகளாக மட்டக்களப்பப் பிரதேசத்திற்கு அனுப்பப்பட்டிருக்கலாம். கண்டி அரசனுடைய பெயரோ, அவனுடைய நடவடிக்கைகளோ, கால வரையறைகளோ கல்வெட்டில் குறிப்பிடப்படவில்லையாகையால், அதில் இடம்பெற்றிருக்கின்ற வரலாற்று நிகழ்ச்சிகளை ஒரு கால வரையறைக்குள் சேர்க்க முடியாதுள்ளது.
கல்வெட்டிலே நாடுகாட்டில் அதிகாரம் செலுத்திய வன்னியர்களைப் பற்றியும் சில குறிப்புக்கள் காணப்படுகின்றன. சிங்காரவத்தையிலே ஏழு வன்னியர்கள் இருந்ததாகவும், அவர்கள் திருக்கோயில் நிர்வாகத்துடன் தொடர்பு கொண்டிருந்ததாகவும் சொல்லப்படுகின்றது. இது, நாடுகாட்டுப் பகுதியிலே சிங்காரவத்தை வன்னியர்களைப் பற்றி நிலவி வருகின்ற ஐதிகங்களை உறுதிப்படுத்துவதாக உள்ளன. கோவில்மேடு, பட்டிமேடு ஆகிய இடங்களிலுள்ள அம்மன் கோவில்களைப் பற்றிய சில கதைகளும் கல்வெட்டில் இடம்பெற்றுள்ளன. பட்டிமேட்டிலிருந்து காரைதீவுக்கு அம்மன் சென்றதாகவும் கூறப்பட்டிருக்கின்றது. சீத்தாவாக்கையிலிருந்து அம்மன் பட்டிமேட்டுக்குச் சென்றதாக பொற்புறா வந்த காவியம் கூறுகின்றது.
மகர் மகோத்சவ்
2016
2016 மகர் மகோத்சவ் 2016 ஆம் ஆண்டு சனவரி 12 முதல் 18 வரை ஏற்பாடு செய்யப்பட்டது. மகோத்சவை அப்போதைய உத்தரபிரதேச மாநில உணவு மற்றும் குடிமைப் பொருள் வழங்கல் துறை அமைச்சர் இலட்சுமிகாந்த் நிஷாத் தொடங்கி வைத்தார்.
நாடு காட்டுப் பரவணிக் கல்வெட்டு
கல்வெட்டில் உள்ள தகவல்கள்
நாடுகாட்டிலே இருந்த பல ஊர்கள், வயல்வெளிகள் ஆகியவற்றின் பெயர்களும் கல்வெட்டில் இடம் பெற்றுள்ளன. பட்டிய வத்தவளை, வாடிமுனை, பாமங்கை, கல்மடு, கோவில்மேடு, பட்டிமேடு, மேட்டுவெளி, பள்ளவெளி, வேகாமம், வலிப்பத்தான்சேனை, கடவத்தைவெளி, திவிளானைவெளி, பொத்தானைவெளி, வம்மியடி வயல், பட்டிப்பளை, அணுக்கன் வெளி, சிங்காரவத்தை, நாதனை ஆகிய இடங்கள் குறிப்பிடப்பட்டுள்ளன. அதேபோல் நாடுகாட்டுப் பற்றில் வாழ்ந்து வந்த முஸ்லிம்களையும், அவர்களது தலைவர்களையும் பற்றிய குறிப்புக்களும் கல்வெட்டில் காணப்படுகின்றன. பொன்னாச்சிகுடி, வரிசைநாச்சிகுடி, முகாந்திர நாச்சிகுடி, மாலைகட்டிகுடி, கிணிக்கருதன்குடி, பணியவீட்டுக் குடி ஆகிய ஏழு வகை முஸ்லிம் குடிகளும் நாடுகாட்டிலே வாழ்ந்தனர் என்றும், அவர்கள் அனைவருக்கும் பொன்னாச்சிகுடியே தலைமை என்றும் கல்வெட்டிலே குறிப்பிடப்பட்டிருக்கிறது. இந்த ஏழு குடிகளும் மட்டக்களப்பு பிரதேசத்திலுள்ள முஸ்லிம்களிடையே இப்போதும் காணப்படுகின்றன. இது, அவர்கள் கிழக்கிலங்கையில் வாழும் தமிழர்களோடு இனரீதியாகவும், சமுதாய ரீதியாகவும் நெருங்கிய தொடர்பு கொண்டவர்கள் என்பதை எடுத்துக் காட்டுகின்றது.
மகர் மகோத்சவ்
2015
2015 ஆம் ஆண்டு சனவரி 12-18 இல் ஏற்பாடு மகர் மகோத்சவ் நிகழ்விற்கு ஏற்பாடு செய்யப்பட்டது
நாடு காட்டுப் பரவணிக் கல்வெட்டு
கல்வெட்டில் உள்ள தகவல்கள்
நாடுகாட்டுப் பரவணிக் கல்வெட்டு பதிப்பில் வெளிவந்தால், மட்டக்களப்பு தேசத்தின் வரலாற்றை ஆராய ஒரு ஆதாரம் கிடைக்கும். அது மட்டுமன்றி பதுங்கிக் கிடக்கும் இதுபோன்ற பிற ஆதாரங்களையும், செப்பேடுகளையும் வெளியிடுவதன் மூலமே மட்டக்களப்பு தேசத்தின் வரலாறு முழுமை பெறக்கூடிய வாய்ப்புக் கிடைக்கும்.
மேற்கோள்கள்
பகுப்பு:இலங்கைத் தமிழ்க் கல்வெட்டுகள் பகுப்பு:மட்டக்களப்பு வரலாறு
மகர் மகோத்சவ்
மேற்கோள்கள்
பகுப்பு:உத்தரப் பிரதேச பண்பாடு
வோலாபுக்கு மொழி
மேற்கோள்கள்
பகுப்பு:உருவாக்கப்பட்ட மொழிகள்
பெரியகாட்டுப்பாளையம் ஊராட்சி
பெரியகாட்டுப்பாளையம் ஊராட்சி (Periyakattupalayam Gram Panchayat), தமிழ்நாட்டின் கடலூர் மாவட்டத்தில் உள்ள பண்ருட்டி வட்டாரத்தில் அமைந்துள்ளது. இந்த ஊராட்சி, நெய்வேலி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3244 ஆகும். இவர்களில் பெண்கள் 1617 பேரும் ஆண்கள் 1627 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அந்தோனி ஆல்லோம்
அந்தோனி ஆல்லோம் (Anthony Allom, பிறப்பு: அக்டோபர் 21 1938,   இங்கிலாந்து அணியின்     துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1959-1961 ஆண்டுகளில்,  முதல்தர துடுப்பாட்டப் போட்டிகளில்  பங்குகொண்டார்.
வெளி இணைப்பு
அந்தோனி ஆல்லோம் கிரிக்கட் ஆக்கைவ்  இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
வி. சாந்தாராம்
'''வி. சாந்தாராம் (V. Shantaram / Shantaram Rajaram Vankudre / சாந்தாராம் ராஜாராம் வணகுத்ரே ''' நவம்பர் 18, 1901 – அக்டோபர் 30, 1990) இந்தியத் திரைப்பட்ட இயக்குனர், தயாரிப்பாளர் மற்றும் நடிகருமாவார். 'ஜனக் ஜனக் பாயல் பாஜே' என்ற இந்தியாவின் முதல் டெக்னிக் கலர் படத்தை இயக்கியவர் இவர்.
பிறப்பு மற்றும் திருமணம்
மராட்டிய மாநிலத்தில் உள்ள கோலாப்பூரில் 1901-ல் பிறந்தார். இவரின் முதல் மனைவி நடிகை ஜெயஸ்ரீயை மணந்தார். பின் அவருடன் மனக்கசப்பு ஏற்படவே அவர்களின் திருமண வாழ்வு முடிவுக்கு வந்தது. பின் ஜனக் ஜனக் பாயல் பாஜே திரைப்படத்தின் கதாநாயகியான சந்தியாவை மறுமணம் செய்துகொண்டார்.
இவரது மகள் ராஜ்யஸ்ரீ ஆவார். இவரும் மிக பெரிய நடிகையாவார். காதல் திருமணம் செய்து கொண்டு வெளிநாட்டுக்குச் சென்று விட்டார்.
வெற்றிப் படங்கள்
கோட்னீஸ் என்ற படம் இவருக்கு பேரும் புகழும் சம்பாதித்து கொடுத்தது. இதில் இவர் கதாநாயகனாகவும் நடித்தார். பின் சாந்தாராமுக்கு அகில இந்திய அளவில் புகழை சேர்த்த படங்கள் பர்சாயின், ஆத்மி, சகுந்தலா, தஹேஜ், படோசி, சந்திரசேனா, அமிர்தமந்தன் போன்ற படங்களாகும். 'தோ ஆங்கேன் பாரஹாத்' எனும் இந்தி படம் பல விருதுகளை இவருக்கு வாங்கி தந்தது. 'தீன் பத்தி சார் ரஸ்தா' என்ற இவரது படம் பெரும் வெற்றி கண்டது.
இறப்பு
அக்டோபர் 30, 1990 இல் மும்பையில் இறந்தார்.
மேற்கோள்கள்
பகுப்பு:இந்தியத் திரைப்பட இயக்குநர்கள் பகுப்பு:1901 இறப்புகள் பகுப்பு:1901 பிறப்புகள் பகுப்பு:1990 இறப்புகள்
சாவித்திரி உபநிடதம்
சாவித்ரி உபநிஷதம், அல்லது சாவித்ரியூபனிஷாத் என்பது ஒரு சமஸ்கிருத உரை ஆகும். இது இந்து மதத்தின் சிறிய உபநிடதங்களில் ஒன்றாகும். இது சாமவேதத்துடன் இணைக்கப்பட்டுள்ளது. இது சமான்ய உபநிஷங்களில் ஒன்றாகும். இந்த உபநிஷதம் இந்து சூரிய கடவுளுடன் தொடர்புடையது.
வரலாறு
சாவித்ரி உபநிஷதத்தினை இயற்றிய எழுத்தாளரோ அல்லது நூற்றாண்டோ அறியப்படவில்லை. இந்த உரையின் கையெழுத்துப் பிரதிகள் ஸ்வைத்ரியூபனிசாத் என்றும் பெயரிடப்பட்டுள்ளன. தெலுங்கு மொழியில் திரட்டு 108 உபநிடதங்களில் இது பட்டியலிடப்படுள்ளது. சாவித்ரி உபநிஷதம் என்பது 15 வசனங்களைக் கொண்டதாகும்.
பொருளடக்கம்
"சாவித்ர் யார்? சாவித்ரி என்றால் என்ன?" என்ற இரண்டு கேள்விகளுடன் இது அமைந்துள்ளது. அதன்பிறகு, இந்த கேள்விக்கு எடுத்துக்காட்டுகளுடன் பதிலளிக்கிறது. இதில் ஒன்பது ஆண்பால்-பெண்பால் ஜோடிகள் சாவித்ர்-சாவித்திரியின் தன்மையை அட்டவணைப்படுத்தியுள்ளன.
நெருப்பு (ஆண்பால்) என்பது படைப்பு ஆற்றல், பூமி (பெண்பால்) என்பது எரிபொருள் மற்றும் விஷயம் என்று சாவித்ரி உபநிஷத் வலியுறுத்துகிறது. அவை எப்போதும் ஒன்றாக வெளிப்படுகின்றன. ஒன்றுக்கொன்று சார்ந்திருக்கின்றன மற்றும் அவற்றின் இனச்சேர்க்கை மீளுருவாக்கம் செய்யும் மூலமாகும். காற்று - ஆணின் படைப்பு ஆற்றல், நீர் - பெண்ணின் எரிபொருள் (சாவித்ர் மற்றும் சாவித்ரி) ஒன்றுக்கொன்று சார்ந்தவை மற்றும் அவற்றின் மிதுனா (இனச்சேர்க்கை) ஒரு உற்பத்தி மூலமாகும் என்று உரை கூறுகிறது. காற்று (அவர்) வெளிப்படும் போது, இடம் (ஈதர்)(அவள்) வெளிப்படுகிறாள். அவை எப்போதும் ஒன்றாக இருக்கின்றன, ஒன்றுக்கொன்று சார்ந்திருக்கின்றன, அவற்றின் மிதுனா (இனச்சேர்க்கை) ஒரு உற்பத்தி மூலமாகும். யஜ்னா (நெருப்பு தியாகம்)(அவர்) இருக்கும் இடத்தில், சந்தாஸ் (பாடல்கள்) - அவள், அவர்கள் எப்போதும் ஒன்றாக இருக்கிறார்கள், ஒருவருக்கொருவர் சார்ந்து இருக்கிறார்கள், அவற்றின் மிதுனா (இனச்சேர்க்கை) ஒரு உற்பத்தி மூலமாகும், அவை மீண்டும் சாவித்ர் மற்றும் சாவித்ரி, உரையை வலியுறுத்துகிறது. இடி மேகங்கள் (அவர்) படைப்பு ஆற்றலாக வெளிப்படும் போது, மின்னல் (அவள்) எரிபொருள் மற்றும் வெளிப்பாடாக வெளிப்படுகிறாள், அவை எப்போதும் ஒன்றாக இருக்கின்றன, ஒன்றுக்கொன்று சார்ந்தவை மற்றும் அவற்றின் மிதுனா (இனச்சேர்க்கை) ஒரு உற்பத்தி மூலமாகும். சூரியன் (அவர்) இருக்கும் இடத்தில், விண்வெளி இடம் (அவள்) முறையே சாவித்ர் மற்றும் சாவித்ரி, அவர்கள் எப்போதும் ஒன்றாக இருக்கிறார்கள், ஒருவருக்கொருவர் சார்ந்து இருக்கிறார்கள் மற்றும் அவற்றின் மிதுனா (இனச்சேர்க்கை) ஒரு உற்பத்தி மூலமாகும், உரையை வலியுறுத்துகிறது.
சந்திரன் (அவர்) வெளிப்படும் போது, விண்மீன்கள் (அவள்) எரிபொருள் மற்றும் வெளிப்பாடாக வெளிப்படுகிறாள். அவை எப்போதும் ஒன்றாக இருக்கின்றன. ஒன்றுக்கொன்று சார்ந்தவை மற்றும் அவற்றின் மிதுனா (இனச்சேர்க்கை) ஒரு உற்பத்தி மூலமாகும். மனது (அவர்) பேச்சு (அவள்) முறையே சாவித்ர் மற்றும் சாவித்ரி. அவை எப்போதும் ஏதாவது ஒன்றாக உள்ளன. சார்புடையவை தங்கள் மிதுனா (இனச்சேர்க்கை) ஒரு உற்பத்தி மூலம் ஆகும். புருஷன் (அவர்) ஸ்த்ரி (அவள்) சாவித்ர் மற்றும் சாவித்ரி போன்றவை முறையே. அவை எப்போதும் ஒன்றாக இருக்கின்றன சார்புடையவை தங்கள் மிதுனா (இனச்சேர்க்கை) ஒரு ஆகியோர் உருவாக்க ஆதாரமாக உள்ளது என சாவித்ரி உபநிஷதம் கூறுகிறது.
சாவித்திர் உபநிஷதத்தின்10-12 வசனங்கள் காயத்ரி மந்திரத்துடன் இணைக்கின்றன. ஆண்-பெண் உறவுகள் பற்றி உபநிஷதம் கூறுகிறது.ஆத்மாவும் பிரம்மமும் ஒரே மாதிரியானவை என்பதால் அவை ஒன்றாக தனித்துவமான உலகத்தை உருவாக்குகின்றன. தியானிக்க இரண்டு மந்திரங்கள் உள்ளன, அவை பாலா (அதாவது, வலிமையானவை) மற்றும் அதி-பாலா (மிகவும் வலிமையானவை) என்று அழைக்கப்படுகின்றன.
ஓம் (AUM) என்பது மந்திரத்தின் முறையே பிஜா, சக்தி மற்றும் கிலகா. ஓம் மந்திரத்தின் நுட்பமான பகுதியில் சாவித்ரி தெய்வத்தின் ஆறு கால்கள் உள்ளன. அவற்றில் கிளாம், கிளிம், க்ளம், க்ளைம், கிளாம் மற்றும் கிளா ஆகியவை உள்ளன. இத்தெய்வம் தியானிக்கப்பட வேண்டும். ஏனென்றால் மனித இருப்புக்கான நான்கு நோக்கங்களை ஊக்குவிக்கிறது. இவற்றை தர்மம், அர்த்த, காமா மற்றும் மோட்சம் என்று உபநிஷதம் கூறுகிறது. சாவித்ரி-வித்யாவைப் பற்றி தியானிப்பது ஒருவர் சாவித்ரியுடன் இணைந்து வாழ உதவுகிறது. இது ஆனந்த நிலையை உறுதிப்படுத்துகிறது.
இல்லது வாயில்
இல்லது வாயில் (ஆங்கிலம்: NOR Gate) என்பது உள்ளீடுகள் அனைத்தும் பூச்சியமாக இருந்தால் மாத்திரமே வெளியீடு ஒன்றாக அமையும் தருக்கப் படலை ஆகும்.
குறியீடுகள்
இல்லது வாயிலுக்கு ஏ. என். எசு. ஐ. குறியீடு, ஐ. இ. சி. குறியீடு, டி. ஐ. என். குறியீடு என மூன்று வகையான குறியீடுகள் பயன்படுத்தப்படுகின்றன.
பிரதியீடு
இல்லது வாயில் கிடைக்கப் பெறாத பட்சத்தில் நான்கு இல்லா வாயில்களைப் பயன்படுத்தி இல்லது வாயிலை உருவாக்க முடியும்.
மேற்கோள்கள்
பகுப்பு:தருக்கப் படலைகள்
NOR logic
கோவால்பாரா கிழக்கு சட்டமன்றத் தொகுதி
கோவால்பாரா கிழக்கு சட்டமன்றத் தொகுதி (Goalpara East Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது துப்ரி மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
கைபேசி அருங்காட்சியகம்
கைபேசி அருங்காட்சியகம் (Mobile Phone Museum) என்பது கைபேசிகளை கட்டுப்படுத்தும் ஒரு மெய்நிகர் அருங்காட்சியகம் ஆகும். கைபேசி தொழில்நுட்பத்தை காப்பகப்படுத்துதல், பாதுகாத்தல், கைபேசித் துறையில் முன்னேற்றங்கள், கண்டுபிடிப்புகள் பற்றிய கல்வி  போன்றவற்றை அதிகரிப்பதை நோக்கமாகக் கொண்ட ஓர் இலாப நோக்கமற்ற அமைப்பாகும். உலகின் மிக விரிவான கைபேசி அருங்காட்சியகம்  என்று இவ்வமைப்பு விவரிக்கப்பட்டுள்ளது.
வரலாறு
அருங்காட்சியகம் பென் வூட் மற்றும் மாட் சாட்டர்லி என்பவர்களால் நிறுவப்பட்டது அதிகாரப்பூர்வமாக  2021 ஆம் ஆண்டு நவம்பர் மாதம்  இலண்டன் நகரத்தில் நடைபெற்ற  ஒரு நிகழ்ச்சியில் தொடங்கப்பட்டது வோடபோன் நிறுவனத்துடனான  ஐந்தாண்டு நல்கை ஒப்பந்தத்தின் மூலம் அருங்காட்சியகம்  ஆதரிக்கப்படுகிறது. அருங்காட்சியக அறிமுக விழாவின் போது இங்கு 200 வெவ்வேறு உற்பத்தியாளர்களிடமிருந்து 2000 எண்ணிக்கைக்கும் மேற்பட்ட தனிப்பட்ட சாதனங்கள் வைக்கப்பட்டிருந்தன. இவற்றில் கைபேசிகளின் ஆரம்ப வளர்ச்சியிலிருந்து சமீபத்திய மாதிரிகள் வரை பரவியிருந்தன.
அறிவியல், தொழில்நுட்பம் மற்றும் வடிவமைப்பு அருங்காட்சியகங்கள் போன்றவற்றை பள்ளிகளுக்கு  காண்பிக்க பயண கண்காட்சிகளை உருவாக்க அருங்காட்சியகம் திட்டமிட்டுள்ளது.
மேற்கோள்கள்
பகுப்பு:தொலைத்தொடர்பியல் பகுப்பு:தொலைத்தொடர்புக் கருவி
சோடியம் ஆர்த்தோ சிலிகேட்டு
சோடியம் ஆர்த்தோசிலிகேட்டு (Sodium orthosilicate) ஒரு வேதிச் சேர்மம் ஆகும். இது சோடியம் சிலிகேட்டின் ஒரு வகை ஆகும். இது ஆர்த்தோசிலிசிக் அமிலத்தின் உப்பாகும்.
பயன்கள்
சோடியம் ஆர்த்தோசிலிகேட்டு பரப்புகளுக்கிடையேயான இழுவிசையைக் குறைக்கும் பொருளாக எண்ணெய்ப் படுகைகளில் எண்ணெய் பிரித்தெடுக்கும் பணியை மேம்படுத்துவதற்காக அதிக அழுத்தத்தில் நீருந்து செய்யப்படும் நேர்வுகளி் பயன்படுத்தப்படுகிறது. ஆய்வகச் சூழல்களில், சில எண்ணெய்கள் தயாரிப்பதற்கு இது சோடியம் ஐதராக்சைடை விடச் சிறப்பானதாக இருக்கிறது.
இரும்பு மற்றும் எஃகு ஆகியவற்றின் மேற்பரப்புகளில் அரிமான எதிர்ப்புப் பொருளாகப் படியும் ஃபெர்ரேட் படலங்களை நிலைநிறுத்த சோடியம ஆர்த்தோ சிலிகேட்டு பயன்படுகிறது.
இயற்கையில் காணப்படும் விதம்
சோடியம் ஆர்த்தோசிலிகேட்டு இயற்கையில் காணப்படுவதில்லை. இருப்பினும், டைசோடியம் டைஐதரசன் ஆர்த்தோசிலிகேட்டுடன் []2[] · 8 ஒத்த செஸ்னோகோவைட்டு என்ற கனிமமானது கோலா தீபகற்பத்தில் காணப்படுவதாக சமீபத்தில் அடையாளம் காணப்பட்டுள்ளது.
மேற்கோள்கள்
பகுப்பு:சோடியம் சேர்மங்கள் பகுப்பு:சிலிக்கேட்டுகள்
தமிழ்ச் செல்வன் (திரைப்படம்)
தமிழ்ச்செல்வன் என்பது 1996 ஆவது ஆண்டில் பாரதிராஜா இயக்கத்தில் வெளியான ஒரு இந்தியத் தமிழ்த் திரைப்படமாகும். விஜயகாந்த், ரோஜா, மணிவண்ணன் ஆகியோர் முக்கிய வேடங்களில் நடித்த இத்திரைப்படத்திற்கு தேவா இசையமைத்திருந்தார். இப்படம், எதிர்பார்த்த அளவிற்கு வெற்றி பெறாமல் தோல்வியை சந்தித்தது.
பாடல்கள்
இத்திரைப்படத்திற்கு தேவா இசையமைத்திருந்தார். இப்படத்தில் இடம்பெற்ற பாடல்களைக் கவிஞர்கள் வாலி, வைரமுத்து ஆகியோர் எழுதியிருந்தனர்.
மேற்கோள்கள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பாரதிராஜா இயக்கிய தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:ரோஜா நடித்த திரைப்படங்கள் பகுப்பு:மலேசியா வாசுதேவன் நடித்த தமிழ்த் திரைப்படங்கள் பகுப்பு:தலைவாசல் விஜய் நடித்த திரைப்படங்கள்
தேசியக் குற்ற ஆவணக் காப்பகம்
தேசியக் குற்ற ஆவணக் காப்பகம் (National Crime Records Bureau, சுருக்கமாக: NCRB), இந்தியக் குற்றவியல் நடைமுறைச் சட்டம், இந்திய தண்டனைச் சட்டம் மற்றும் சிறப்பு மற்றும் உள்ளூர் சட்டங்கள் ஆகியவற்றால் வரையறுக்கப்பட்ட குற்றப் புள்ளிவிவரங்களை சேகரிக்கும் மற்றும் பகுப்பாய்வு செய்யும் பொறுப்புள்ள இந்திய அரசு நிறுவனம் ஆகும். இந்திய உள்துறை அமைச்சகத்தின் கீழ் இயங்கும் இதன் தலைமையகம் புது தில்லியில் உள்ளது. இதன் தற்போதைய இயக்குநர் இகாப அதிகாரியான விவேக் கோகியா ஆவார். கணினிக் குற்றங்கள் ஒருங்கிணைப்பு மையம் சேகரித்த தகவல்களை தேசியக் குற்ற ஆவணக் காப்பகத்துடன் பகிர்ந்து கொள்கிறது.
1986-ஆம் ஆண்டில் நிறுவப்பட்ட தேசியக் குற்ற ஆவணக் காப்பகத்தின் முதன்மைப் பணி, இந்தியாவில் 7 ஆண்டு மற்றும் அதற்கும் மேல் தண்டனை பெற்ற குற்றங்கள் மற்றும் குற்றவாளிகள் பற்றிய தகவல்களின் களஞ்சியமாக செயல்படுவதால், குற்றத்தை குற்றவாளிகளுடன் இணைப்பதில் புலனாய்வாளர்களுக்கு உதவுகிறது. ஒருங்கிணைப்பு மற்றும் காவல்துறை கணினி இயக்குநரகம், நடுவண் புலனாய்வுச் செயலகம்யின் மாநிலங்களுக்கு இடையேயான குற்றவியல் தரவுப் பிரிவு மற்றும் நடுவண் புலனாய்வுச் செயலகத்தின் மத்திய கைரேகைப் பணியகத்தை இணைப்பதன் மூலம் தேசியக் குற்ற ஆவணக் காப்பகம் 1986-ஆம் ஆண்டில் நிறுவப்பட்டது.
காவல் ஆராய்ச்சி மற்றும் மேம்பாட்டு பணியகத்தின் முந்தைய புள்ளியியல் கிளையும் தேசியக் குற்ற ஆவணக் காப்பகத்துடன் இணைக்கப்பட்டது. ஆனால் பின்னர் பிரிக்கப்பட்டது.
பணி
சட்டத்தை நிலைநாட்டவும் மக்களைப் பாதுகாக்கவும் இந்திய காவல்துறைக்கு தகவல் தொழில்நுட்பம் மற்றும் குற்றவியல் புலனாய்வு மூலம் அதிகாரம் அளித்தல். குறிப்பாக தீவிரமான மற்றும் ஒழுங்கமைக்கப்பட்ட குற்றங்களுக்கு குற்ற பகுப்பாய்வில் தலைமைத்துவத்தையும் சிறப்பையும் வழங்குதல்.
குற்றவியல் நடைமுறை (அடையாளம்) முன்மொழிவு 2022
இந்தியக் குற்றவியல் நடைமுறைச் சட்டத்தின் கீழ் குற்றம் சாட்டப்பவர்கள், கைது செய்யப்பட்டவர்கள், தடுத்து வைக்கப்பட்டவர்கள் மற்றும் நீதிமன்றத்தால் தண்டனை பெற்றவர்களின் கைவிரல்கள் பதிவுகள், உள்ளங்கை அச்சுப் பதிவுகள், கால்தடப் பதிவுகள், புகைப்படங்கள், கருவிழி மற்றும் விழித்திரை ஸ்கேன்கள், உடல் மற்றும் உயிரியல் மாதிரிகள் மற்றும் அவற்றின் பகுப்பாய்வு, கையொப்பங்கள் மற்றும் கையெழுத்து உள்ளிட்ட நடத்தை பண்புகளை உள்ளடக்கிய தனிப்பட்ட உயிரியல் தரவுகளை சேகரிக்கவும், சேமித்து வைப்பதற்கும், பகுப்பாய்வு செய்ய காவல்துறை மற்றும் சிறை அதிகாரிகளுக்கு அனுமதி வழங்குவதை இந்த சட்ட முன்மொழிவு பிரிவு 2(1)(பி) கட்ட்டாயப்படுத்துகிறது. இவ்வாறு சேகரிப்பட்ட தரவுகளை தேசியக் குற்ற ஆவணக் காப்பகம் சேமிக்கும். சிறைக் கைதிகளின் பயோமெட்ரிக் தரவுகளை 75 ஆண்டுகள் ஆவணப்படுத்தும் உரிமையை இந்த சட்ட முன்மொழிவு வழங்கியுள்ளது.
வெளி இணைப்புகள்
பகுப்பு:இந்திய அரசு அமைப்புகள்
மேல்கலத்தூர் ஊராட்சி
மேல்களத்தூர் ஊராட்சி (Melkalathur Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள நெமிலி வட்டாரத்தில் அமைந்துள்ளது. இந்த ஊராட்சி, அரக்கோணம் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1921 ஆகும். இவர்களில் பெண்கள் 968 பேரும் ஆண்கள் 953 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மத்தியப் பிரதேச வரலாறு
இந்தியாவின் மாநிலமான மத்தியப் பிரதேசத்தின் வரலாறு மூன்று கால கட்டங்களைக் உள்ளடக்கியது.
பண்டைய வரலாறு
கி மு 6ஆம் நூற்றாண்டில் பண்டைய உஜ்ஜைன் பெரு நகரம், மால்வா எனப்படும் அவந்தி நாட்டின் தலைநகராக விளங்கியது. அவந்தி நாட்டின் வடக்கில் புந்தேல்கண்ட் பகுதியில் சேதி நாடு இருந்தது. பரத கண்டத்தின் வடக்குப் பகுதிகள் முழுவதையும் மகதப் பேரரசின் கீழ் சந்திரகுப்த மௌரியர் கொண்டு வரும் போது, மத்தியப் பிரதேசமும் மௌரியர் ஆட்சியின் கீழ் சென்றது. அசோகரின் மனைவி தற்கால போபால் நகரத்தின் வடக்குப் பகுதியை விதிஷா பகுதியைச் சேர்ந்தவர். கி மு 3ஆம் நூற்றாண்டில் மௌரியப் பேரரசின் வீழ்ச்சிக்கு பின் பரத கண்டத்திற்கு மேற்கிலிருந்து படையெடுத்து வந்த சகர்களும், குசானர்களும், உள்ளூர் ஆட்சியாளர்களும்  மத்திய இந்தியப் பகுதியான மத்தியப் பிரதேசத்தை கைப்பற்றி ஆள போட்டியிட்டனர். கி மு முதல் நூற்றாண்டு முதல், கங்கைச் சமவெளிக்கு, அரபுக்கடலின் துறைமுகங்களுக்கும் நடுவில்,   சிப்ரா ஆற்றாங்கரையில் அமைந்த உஜ்ஜைன்  நகரம் புகழ் பெற்ற வணிக மையமாகவும், ஆன்மீக மையமாகவும் விளங்கியது. உஜ்ஜைன் நகரம் இந்து, பௌத்தம் மற்றும் சமண சமயங்களின் ஆன்மீக மையமாக விளங்கியது. கி பி 1 முதல் 3ஆம் நூற்றாண்டு வரை, வடக்கு தக்கானத்தின் சாதவாகனப் பேரரசு மற்றும் சகர் குல மேற்கு சத்ரபதிகள் மத்தியப் பிரதேசத்தை கைப்பற்றி ஆளும் போரில் ஈடுபட்டனர்.
கி பி இரண்டம் நூற்றாண்டில் தென்னிந்தியாவின் சாதவாகனர் குல மன்னர் கௌதமிபுத்ர சதகர்ணி என்பவர், மத்தியப் பிரதேசத்தின் மால்வா மற்றும் தற்கால குசராத்து பகுதிகளை ஆண்டு கொண்டிருந்த சகர்களை வெற்றி கொண்டார்.
கி பி 4 மற்றும் 5ஆம் நூற்றாண்டுகளில் குப்தப் பேரரசு காலத்தில் மத்தியப் பிரதேசம் குப்தர்கள் ஆட்சியின் கீழ் சென்றது. கி பி 5ஆம் நூற்றாண்டு முடிய தக்கானத்தின் வடக்கில், குப்தப் பேரரசின் அருகில் அமைந்த வாகாடகப் பேரரசு வங்காள விரிகுடா முதல் அரபுக் கடல் வரை பரந்திருந்தது. மத்தியப் பிரதேசமும் வாகாடகப் பேரரசின் ஆட்சியின் கீழ் இருந்தது.
மத்திய கால வரலாறு
ஹெப்தலைட்டுகள் எனும் வெள்ளை ஹூணர்கள் குப்தப் பேரரசை வென்று பேரரசை சிதைத்து விட்ட பின், பேரரசு குறுநில மன்னர்களின் கையில் சென்று விட்டது. கி பி 528இல் மால்வா எனப்படும் அவந்தி நாட்டு மன்னரான யசோதர்மன் ஹூணர்களின் படையெடுப்பை தடுத்தி நிறுத்தி, அவர்களின் பேரரசின் விரிவாக்கத்தை தடுத்தி நிறுத்தினான். தானேசுவரம் நகரத்தை தலைநகராகக் கொண்ட ஹர்ஷவர்தனர், தான் 647இல் இறக்கும் முன்னர், மத்தியப் பிரதேசத்தை உள்ளடக்கிய[ வட இந்தியா முழுவதையும்  ஹர்சப் பேரரசில் கொண்டு வந்தார். கி பி 8 முதல் 10 நூற்றாண்டு முடிய, மத்தியப் பிரதேசத்தின் மால்வா எனும் அவந்தி பகுதிகளைக் கைப்பற்றி, தென்னிந்தியாவின் இராஷ்டிரகூடர்கள் ஆண்டனர். மத்திய காலத்தில் இராஜபுதனத்தின் இராசபுத்திர குலத்தின் பரமாரப் பேரரசு மத்திய இந்தியாவின் அவந்தி பகுதியிலும், புந்தேல்கண்ட் பகுதியில் சந்தேலர்களும் கைப்பற்றி ஆண்டனர். பரமாரப் பேரரசின் புகழ் பெற்ற மன்னர் போஜராஜன் (1010-1060) பன்மொழிப் புலவரும், எழுத்தாளரும் ஆவார். சந்தேலர்கள் 980 -1050 ஆண்டுக்கிடையில் மத்தியப் பிரதேசத்தில் அழகிய சிற்பங்களைக் கொண்ட கஜுராஹோ   கோயில்களை கட்டினர். விந்திய மலைத் தொடரில் உள்ள கோண்டுவானா இராச்சியமும், மகாகோசல இராச்சியமும் உருவெடுத்தது.
13ஆம் நூற்றாண்டில் வடக்கு மத்தியப் பிரதேசம் தில்லி சுல்தான்களால் கைப்பற்றப்பட்டது. கி பி 14ஆம் நூற்றாண்டின் இறுதியில் தில்லி சுல்தான்களின் ஆட்சி வீழ்ச்சி அடைந்த போது, மத்தியப் பிரதேசத்தின் இராசபுத்திர தோமாரா குலத்தின் குவாலியர் மன்னர் போன்ற இராசபுத்திர மன்னர்கள் மீண்டும் எழுச்சி பெற்றனர். மால்வா பகுதியை இசுலாமிய சுல்தான்களால் தொடர்ந்து ஆளப்பட்டது. மால்வா சுல்தானகம், 1531இல் குஜராத் சுல்தானகத்தை கைப்பற்றியது.
நவீன காலம்
அக்பர் (1556 – 1605)  ஆட்சிக் காலத்தில் மத்தியப் பிரதேசத்தின்  ஏறக்குறைய அனைத்துப் பகுதிகளும் முகலாயப் பேரரசில் வீழ்ந்தது. முகலாயர்களின் மேலாண்மையை ஏற்றுக் கொண்ட கோண்ட்வானா மற்றும் மகாகோசலம் பகுதிகள் தொடர்ந்து, கோண்டு மன்னர்களின் தன்னாட்சியுடன் விளங்கியது.
1707இல் அவுரங்கசீப்பின் மறைவுக்குப் பின்னர் வீழ்ச்சியடைந்து கொண்டிருந்த முகலாயப் பேரரசை, மராத்தியர்களும், இராசபுத்திரர்களும் கடுமையாக தாக்கி நலிவுறச் செய்தனர். கி பி 1720 – 1760 இடைப்பட்ட காலத்தில், மராத்தியர்கள், மத்தியப் பிரதேசத்தின் பெரும் பகுதிகளை பேஷ்வாக்கள் எனப்படும் மராத்தியப் படைத் தலைவர்கள் கைப்பற்றி பிரித்துக் கொண்டு ஆண்டனர்.
குவாலியர் பகுதிகளை சிந்தியாக்களும், மால்வா மற்றும் இந்தூர் பகுதிகளை ஹோல்கர்களும், நாக்பூரை தலைமையிடமாகக் கொண்ட   போன்ஸ்சலேக்கள்   கோண்டுவானா  மற்றும் மகாகோசலம்  மற்றும் தற்கால மகாராட்டிராவின் விதர்பா பகுதிகளையும் ஆண்டனர்.
மராத்தியப் படைத்தலைவர் ஒருவர் ஜான்சி நகரத்தை நிறுவினார். போபால் பகுதி தொடர்ந்து ஒரு ஆப்கானிய இசுலாமிய நவாப், தோஸ்து முகமது கான் என்பவரால் ஆளப்பட்டது. 1761இல் நடந்த மூன்றாம் பானிபட் போருக்குப் பின்னர், மராத்தியப் பேரரசின் விரிவாக்கம் நின்று விட்டது.
1775 முதல் 1818 முடிய நடந்த ஆங்கிலேய-மராட்டியப் போர்களின்  முடிவில் பிரித்தானிய இந்தியா பேரரசின் கீழ் மத்தியப் பிரதேசத்தின் போபால், குவாலியர்,  ரேவா, இந்தூர் போன்ற 12 சுதேச சமஸ்தானங்களை உள்ளூர் இந்திய மன்னர்கள் ஆண்டனர்.
மத்தியப் பிரதேசத்தின் மகாகோசாலப் பகுதிகள் பிரித்தானிய இந்தியா அரசின் நேரடி ஆட்சியின் வந்தது. 1853இல் மத்தியப் பிரதேசத்தின் தென்கிழக்குப் பகுதி, மற்றும் மகாரஷ்டிராவின் கிழக்குப் பகுதிகள், மற்றும் சத்தீஸ்கரின் பெரும் பகுதிகளை கொண்டிருந்த நாக்பூர் சுதேச சமஸ்தானத்தை ஆங்கிலேயர்கள் தங்களின் நேரடி ஆட்சியில் கொண்டு வந்தனர். பின்னர் 1861இல் மத்தியப் பிரதேசத்தின் வடமேற்கு பகுதிகளின் சுதேச சமஸ்தானங்களை ஒன்றினைத்து மத்திய இந்திய முகமை எனும் அமைப்பை ஏற்படுத்தினர்.
இந்திய விடுதலைக்குப் பின்னர்
இந்தியப் பிரிவினைக்கு பிறகு 1950இல் நாக்பூரை தலைநகராகக் கொண்ட மத்திய இந்தியா முகமையின் பகுதிகள், புந்தேல்கண்ட்,   சத்தீஸ்கர், போபால் சமஸ்தானம், விதர்பா என்ற பேரர் சமஸ்தானம் ஆகிய பகுதிகளைக் கொண்டு மத்திய பாரதம், விந்தியப் பிரதேசம் உருவானது.
பின்னர் 1956இல் மத்திய பாரதம், விந்திய பிரதேசம் மற்றும் போபால் சமஸ்தானங்களை உள்ளட்டக்கிய பகுதிகளை இணைத்து மத்தியப் பிரதேச மாநிலம் உருவாக்கப்பட்டது. மராத்தி மொழி பேசும் பகுதிகளான விதர்பா, நாக்பூர் மும்பை மாகாணத்துடன் இணைக்கப்பட்டது.
போபால் நகரம் மத்தியப் பிரதேசத்தின் தலைநகராக அறிவிக்கப்பட்டது. நவம்பர் 2000ஆம் ஆண்டில் மத்தியப் பிரதேசத்தின் தென்கிழக்குப் பகுதிகளைக் கொண்டு, சத்தீஸ்கர் எனும் புதிய மாநிலம் துவக்கப்பட்டது.
மேற்கோள்கள்
பகுப்பு:மத்தியப் பிரதேச வரலாறு
எஸ். ஏ. டேவிட்
'''எஸ். ஏ. டேவிட் (S. A. David) அல்லது டேவிட் ஐயா என அழைக்கப்படும் சொலமன் அருளானந்தம் டேவிட்''' (ஏப்ரல் 24, 1924 - ஒக்டோபர் 11, 2015) ஒரு கட்டடக் கலைஞர். இலங்கையில் மருத்துவர் சோ. இராஜசுந்தரத்துடன் இணைந்து 1977 ஆம் ஆண்டில் காந்தியம் என்ற அமைப்பைத் தோற்றுவித்தவர். புலம் பெயர்ந்து சென்னையில் வாழ்ந்து வந்தவர். வவுனியாவில் 12 நவீன பண்ணைகள், நடமாடும் வைத்தியசாலைகள், பெண்களிற்கான பயிற்சி நிலையங்கள், சிறுவர்களிற்கான பால், திரிபோசா மா விநியோகம், சிறுவர்களுக்கு பாடஞ்சொல்ல ஆசிரியர்கள் எனப் பல திட்டங்களை நடைமுறைப்படுத்தியவர். மலையகத்திலிருந்த சில தொண்டர் நிறுவனங்களுடாக மலைநாட்டுத் தமிழரை வன்னியில் குடியேற்றுவதற்கு இவரது காந்தியம் அமைப்பு முன்னின்று உழைத்தது. ஏறத்தாழ 5000 மலையக மக்கள் வவுனியா, திருகோணமலை போன்ற தமிழ்ப் பிரதேசங்களில் இவ்வாறு குடியமர்த்தப்பட்டனர்.
காந்தியம் அமைப்பு
1972 ஆம் ஆண்டில் சேவை நோக்கோடு இலங்கை திரும்பினார். இலண்டனில் இருந்து திரும்பிய மருத்துவர் ராஜசுந்தரம் என்பவருடன் இணைந்து 'காந்தியம்’ என்ற அமைப்பை 1977 ஆம் ஆண்டில் வவுனியாவில் தொடங்கினார். ஐந்து ஆண்டுகளில் இவர்கள் இலங்கையின் தமிழர் வாழ் மாவட்டங்கள் அனைத்திலும் மாவட்ட மையங்களை அமைத்தனர். கிராமம்தோறும் கிட்டத்தட்ட 450 தொடக்கப் பள்ளிகளை அமைத்தனர். அத்துடன் பண்ணைகள், நடமாடும் மருத்துவமனைகள், பெண்களுக்கான பயிற்சி நிலையங்கள், சிறுவர்களுக்கான பால், மா விநியோகம், ஆசிரியர்கள் எனப் பல திட்டங்களை நடைமுறைப்படுத்தினர். வவுனியா, திருகோணமலை, மட்டக்களப்பு மாவட்டங்களில் பன்னிரண்டு ஒரு-ஏக்கர் மாதிரிப் பண்ணைகளை இவர் அமைத்தார். அத்துடன் மலையகத்தில் இருந்து ஏதிலிகளாக வந்த 4,500 குடும்பங்களை வவுனியாவிலும், 300 குடும்பங்களைத் திருகோணமலை மாவட்டத்திலும், 200 குடும்பங்களை மட்டக்களப்பு மாவட்டத்திலும் காந்தியம் அமைப்பின் ஊடாக TRRO, மற்றும் செடெக் ஆகிய அமைப்புகளின் உதவியுடன் குடியமர்த்தினார்.
கைது
ஈழப் போராளிகளான உமாமகேஸ்வரன், சந்ததியார் ஆகியோரைச் சந்தித்ததற்காகவும், இந்தியாவிற்கு அவர்களைத் தப்ப வைத்ததற்காகவும் டேவிட், மருத்துவர் இராஜசுந்தரம் ஆகியோரை இலங்கை இரகசியப் பொலிஸ் பிரிவினர் 1983 ஏப்பிரல் 7ஆம் திகதி கைது செய்து பனாகொடைத் தடுப்பு முகாமில் தடுத்து வைத்தனர். இரு மாதங்கள் பனாகொடையில் தங்கியிருந்த டேவிட் பின்னர் கொழும்பு வெலிக்கடைச் சிறைச்சாலைக்கு மாற்றப்பட்டார். சூலை 1983 இல் கறுப்பு ஜூலை இனப்படுகொலையின் போது வெலிக்கடைச் சிறையில் சூலை 25, 27 ஆம் திகதிகளில் இடம்பெற்ற படுகொலைகளை நேரில் கண்டவர். இவருடன் கைது செய்யப்பட்ட மருத்துவர் ராஜசுந்தரம் உட்பட 18 அரசியல் கைதிகள் 1983 சூலை 27 அன்று படுகொலை செய்யப்பட்டனர். டேவிட் உயிர் தப்பினார்.
மட்டக்களப்பு சிறை உடைப்பு
டேவிட் உட்பட உயிர்தப்பிய தமிழ் அரசியல் கைதிகள் வெலிக்கடையிலிருந்து மட்டக்களப்புச் சிறைச்சாலைக்கு மாற்றப்பட்டனர். இரு மாதங்கள் மட்டக்களப்புச் சிறையில் தங்கியிருந்த டேவிட் சிறைச்சாலை உடைக்கப்பட்டு தமிழ் அரசியல் கைதிகள் பலர் தப்ப வைக்கப்பட்டபோது அவர்களுடன் வெளியேறினார். இவர்களுடன் வெளியேறிய இளைஞர்கள் அனைவரும் படகில் தப்பிச் செல்ல, வயதான இவர் மட்டும் தனித்து நின்றதால், கிட்டத்தட்ட 20 நாள்கள் திருகோணமலை, கேரதீவு எனத் தலைமறைவாகத் திரிந்து, இறுதியில் தலைமன்னாரில் இருந்து வேறு 11 பேருடன் தனுக்கோடி வந்தடைந்தார்.
தமிழ்நாட்டில் புகலிடம்
1983 ஆம் ஆண்டில் இருந்து சென்னையில் வாழ்ந்த இவர் சென்னை திருவல்லிக்கேணியில் வே. ஆனைமுத்து அவர்களின் Periyar Era என்ற ஆங்கில இதழுக்கு மாதந்தோறும் இலங்கை நிலவரத்தை எழுதி வந்தார். .
மறைவு
தனது வாழ்வின் இறுதிப் பகுதியை ஈழத்தில் கழிப்பதற்காக 2015 சூன் மாதத்தில் இலங்கை வந்து கிளிநொச்சியில் உள்ள அவரது இல்லத்தில் வாழ்ந்து வந்த டேவிட் 2015 அக்டோபர் 11 அன்று தனது 91ஆவது அகவையில் காலமானார்.
வெளி இணைப்புகள்
பகுப்பு:1924 பிறப்புகள் பகுப்பு:2015 இறப்புகள் பகுப்பு:இலங்கைக் கட்டிடக் கலைஞர்கள் பகுப்பு:இலங்கையின் இதழாசிரியர்கள் பகுப்பு:இலங்கைத் தமிழ் ஊடகவியலாளர்கள் பகுப்பு:யாழ்ப்பாணத்து நபர்கள் பகுப்பு:காந்தியவாதிகள் பகுப்பு:இலங்கையின் வட மாகாண நபர்கள்
பொதுநலவாயம் (ஐக்கிய அமெரிக்கா)
பொதுநலவாயம் (Commonwealth) என்ற குறிப்பெயரை அமெரிக்க ஐக்கிய நாட்டின் ஐம்பது மாநிலங்களில் நான்கு மாநிலங்கள் தங்கள் முழுமையான, அலுவல்முறை மாநிலப் பெயர்களில் வைத்துக் கொண்டுள்ளன. இந்த நான்கு மாநிலங்களாவன: கென்டக்கி, மாசச்சூசெட்ஸ், பென்சில்வேனியா, வர்ஜீனியா ஆகும். இவை நான்குமே 1776க்கு முன்பாக, பிரித்தானிய குடியேற்றங்களாக (கென்டகி வெர்ஜினியா குடியேற்றத்தின் நிலக்கொடையாக துவக்கத்தில் இருந்தது) இருந்தன;  இம்மாநில சட்டங்களிலும் கட்டமைப்புகளிலும் ஆங்கிலச் சட்டத்தின் தாக்கம் மிகுதியாக இருந்தது.
"பொதுநலவாயம்" என்ற சொல்லை ஒரு மாநிலம் பயன்படுத்தும்போது எந்தவொரு அரசியல் நிலையையோ சட்டத் தொடர்பையோ குறிப்பிடுவதில்லை. இச்சொல்லைப் பயன்படுத்துவோருக்கும் பயன்படுத்தாத மாநிலங்களுக்கும் எந்தவொரு வேறுபாடும் இல்லை.
மேற்கூறிய நான்கு மாநிலங்களைத் தவிர பிற மாநிலங்களும் சில நேரங்களில் தங்களைக் குறிப்பிட "பொதுநலவாயம்" என்ற சொல்லைப் பயன்படுத்துகின்றனர். காட்டாக, வெர்மான்ட், தனது அரசியலமைப்பில் மூன்று முறை "பொதுநலவாயம்" என்ற சொல்லை "அரசு" என்பதற்கு இணையாகப் பயன்படுத்தியுள்ளனர். இதேபோல, டெலவெயர் தனது 1776ஆம் ஆண்டு அரசியலமைப்பில் முதன்மையாக "மாநிலம்" என்றே குறிப்பிட்டாலும் அரசியலமைப்பின் ஒரு விதியில் "பொதுநலவாயம்" எனக் குறிப்பிட்டுள்ளது.
இரண்டு ஐ.அ. ஆட்புலங்கள் பொதுநலவாயம் எனப் பெயரிடப்பட்டுள்ளன: புவேர்ட்டோ ரிக்கோ, வடக்கு மரியானா தீவுகள். மாநிலங்களல்லாத, அமெரிக்க இறையாண்மைக்குட்பட்ட பகுதிகளாக இருக்குமிடத்து இச்சொல் பயன்பாடு மூலம் இவை தாங்களே தீர்மானித்த அரசியலமைப்பின்படி தன்னாட்சி பெற்றவை எனவும் இவர்களது தன்னாட்சி உரிமையை ஐக்கிய அமெரிக்க சட்டமன்றம் ஒருதலையாக விலக்க முடியாதென்றும் அறிவிக்கப்படுகின்றது.
மேற்சான்றுகள்
பகுப்பு:அரசாட்சி முறைமைகள் பகுப்பு:ஐக்கிய அமெரிக்க அரசியலமைப்பு பகுப்பு:மாசசூசெட்ஸ் பகுப்பு:கென்டக்கி பகுப்பு:பென்சில்வேனியா பகுப்பு:வர்ஜீனியா
வி. சிவகுமார்
'''வி. சிவகுமார் என அழைக்கப்படும் சிவகுமார் வரதராஜன்' (மலாய்: V. Sivakumar; ஆங்கிலம்: Sivakumar s/o Varatharaju Naidu'') (பிறப்பு: 5 திசம்பர் 1970) மலேசியா, பேராக், பத்து காஜா தொகுதியின்; ஜனநாயக செயல் கட்சியின் நாடாளுமன்ற உறுப்பினர் ஆவர்.
இவர் 3 திசம்பர் 2022 முதல் பிரதமர் அன்வர் இப்ராகீம் தலைமையிலான பாக்காத்தான் ஹரப்பான் (Pakatan Harapan) நிர்வாகத்தில்; அன்வார் இப்ராகிம் அமைச்சரவையில் மலேசிய மனிதவள அமைச்சர் பதவிக்குப் பொறுப்பு வகிக்கிறார்.
வாழ்க்கை வரலாறு
சிவகுமார் 1970-ஆம் ஆண்டு பிறந்தவர். நீதித் தத்துவத் துறை இளங்கலையிலும், வணிக நிர்வாகத் துறை முதுகலையிலும் உயர்க் கல்வியை முடித்த பிறகு, 1997-ஆம் ஆண்டு அரசியலில் காலடி எடுத்து வைத்தார். ஈப்போ பாராட் நாடாளுமன்ற உறுப்பினர் எம். குலசேகரனிடம் அரசியல் செயலாளராகச் பணிபுரிந்தார்.
13-ஆவது மலேசிய பொது தேர்தலில், சிவகுமார் பத்து காஜா நாடாளுமன்ற தொகுதில் போட்டியிட்டு வென்றார். அவர் மீண்டும் 14-வது மற்றும் 15-வது பொது தேர்தலிலும் பத்து காஜா தொகுதியில் போட்டியிட்டு வென்றார்.
சபா நாயகர்
2008ஆம் ஆண்டு பொதுத் தேர்தலுக்குப் பின், பேராக் மாநிலத்தை ஆட்சி செய்து வந்த பாக்காத்தான் ராக்யாட் இவரை சபா நாயகராக்கியாது. மலேசிய அரசியல் வரலாற்றில் தமிழர் ஒருவர் மலேசிய மாநிலத் சபா நாயகர் பதவி வகிப்பது இதுவே முதல் முறையாகும்.
பேராக் அரசியல் சாசன நெருக்கடி
பேராக் அரசியல் சாசன நெருக்கடியை, சட்டமன்ற உறுப்பினர்களின் கட்சித் தாவல்களினால் ஏற்பட்ட நெருக்கடி என்று அரசியல் ஆய்வாளர்கள் கருதுகின்றனர். இந்த நிகழ்ச்சியினால், பேராக் சட்டமன்றத்தில் மக்கள் கூட்டணி, பெரும்பான்மையை இழந்தது. பேராக் அரசியல் சாசன நெருக்கடி 2009க்கு மூலகாரணமாகவும் அமைந்தது. அதன் தொடர்ச்சியாக, அரச சபாநாயகர் வி. சிவகுமாரும் சபாநாயகர் பதவியை இழக்க வேண்டி வந்தது.
இருப்பினும், 2009 பிப்ரவரி மாதம் 27-ஆம் தேதி, சபாநாயகர் தகுதியில் இருக்கும் நிலையில், பேராக் மாநிலச் சட்டசபையின் அவசரக் கூட்டத்திற்கு வி. சிவகுமார் அழைப்பு விடுத்தார். இரு தீர்மானங்கள் நிறைவேற்றப்பட வேண்டும் என்றும் அவர் அந்த அழைப்பில் கோடி காட்டினார்.
அவர் கொண்டு வந்த தீர்மானங்களில், முதல் தீர்மானம்: பேராக் முதலமைச்சர் முகமட் நிஜார் ஜமாலுடின் என்பவர்தான் சட்டபூர்வமான அரசு அதிகாரி என்பதாகும்.
புதிய தேர்தல்
அடுத்து, பேராக் சட்டமன்றத்தைக் கலைத்துவிட்டு புதிதாக ஒரு தேர்தலை நடத்தி ஒரு புதிய அரசாங்கத்தை உருவாக்குவதற்கு வகை செய்ய வேண்டும் என்பது, அவருடைய இரண்டாவது தீர்மானம் ஆகும். சபாநாயகர் வி. சிவகுமாரின் சட்டசபை அவசரக் கூட்ட அழைப்பை பேராக் மாநில சட்ட அறிவுரைஞர் அகமட் கமால் முகமட் ஷாகிட் நிராகரித்தார்.
மாநிலத்தின் அரச ஆளுநரின் அனுமதி இல்லாமல் சட்டசபை அவசரக் கூட்ட அழைப்பை விடுக்க முடியாது என்று காரணம் காட்டினார். அதாவது பேராக் மாநில சுல்தானின் அனுமதி இல்லாமல் சட்டசபை அவசரக் கூட்டத்தை நடத்த முடியாது என்று சட்ட நுணுக்கங்கள் அடையாளம் காட்டப்பட்டன.
அதற்கு சிவகுமாரின் வழக்கறிஞர் அகஸ்டின் அந்தோனி மறுப்பு தெரிவித்தார். ஒரு சட்டசபையின் கூட்டம் ஒத்தி வைக்கப்பட்டுள்ளது. சட்டசபை கலைக்கப்படவில்லை. அதனால், சிவகுமாரின் சட்டசபை அவசரக் கூட்ட அழைப்பு செல்லத்தக்கது. அந்த அழைப்பிற்கு மாநில சுல்தானின் அனுமதி தேவை இல்லை என்று வாதாடினார்.
சிவகுமார் திட்டவட்டம்
சட்டசபை அவசரக் கூட்டம் நடைபெறுவதற்கு முன்னால், 2009 மார்ச் 2ஆம் தேதி மற்றொரு திருப்பு நிகழ்ச்சி நடைபெற்றது. சட்டசபையின் கட்டிட வேலிக் கதவுகளுக்குப் பூட்டுகளைப் போட்டு பூட்டுமாறு பேராக் மாநிலச் செயலகம் கட்டளை பிறப்பித்தது.
அதே தினம் சிவகுமார் மற்றோர் அறிவிப்பைச் செய்தார். சட்டசபைச் செயலாளரைத் தான் பதவியில் இருந்து அகற்றுவதாகவும், மாநிலச் சட்டசபையின் அவசரக் கூட்டம் திட்டமிட்டபடி 2009 மார்ச் 3ஆம் தேதி நடைபெறும் என்று அறிவித்தார்.
சபாநாயகர் சிவகுமாரின் ஆணையின்படி 2009 மார்ச் 3ஆம் தேதி சட்டசபை அவசரக் கூட்டத்தை நடத்துவதற்கு ஏற்பாடுகள் செய்யப்பட்டன. சட்டமன்ற உறுப்பினர்களும் கட்டிட வளாகத்திற்குள் வந்து சேர்ந்தனர்.
இந்தக் கட்டத்தில், சட்டசபைக் கட்டிட வளாகத்தில் நூற்றுக்கணக்கான காவல்துறையினர் குவிக்கப்பட்டனர். மக்கள் கூட்டணியின் சட்டமன்ற உறுப்பினர்கள், கட்டிடத்திற்குள் நுழைவதில் இருந்து தடுக்கப்பட்டனர்.
மரத்தின் கீழ் சட்டமன்ற அவசரக் கூட்டம்
சட்டசபை வளாகத்தில், வாகனங்கள் நிறுத்தும் இடத்தில் ஒரு பெரிய மரம் இருந்தது. அந்த மரத்தின் அடியில் அவசர சட்டசபைக் கூட்டம் நடைபெறும் என்று சிவகுமார் உடனடியாக அறிவித்தார். சபாநாயகரின் முழு ஆடை அணிகலன்களுடன் இருந்த சிவகுமார், மரத்தின் அடியிலேயே சட்டசபைக் கூட்டத்தையும் நடத்தினார்.
அதைப் பார்ப்பதற்கு பொதுமக்கள் ஆயிரக் கணக்கில் கூடி நின்றனர். கலைந்து போகுமாறு பொதுமக்களைப் போலீஸார் வன்மைத் தொனியில் கேட்டுக் கொண்டனர். இருப்பினும் பொதுமக்கள் கலையவில்லை.
செப்டாங்குளம் ஊராட்சி
செப்டாங்குளம் ஊராட்சி (Septankulam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1853 ஆகும். இவர்களில் பெண்கள் 905 பேரும் ஆண்கள் 948 பேரும் உள்ளனர்.
பெர்வீன் ரகுமான்
சுயசரிதை
பெர்வீன் ரகுமான் 1957 ஆம் ஆண்டு சனவரி மாதம் 22 ஆம் தேதியன்று  டாக்காவில் பிறந்தார். பின்னர் கிழக்கு பாத்கித்தானில் வளர்ந்தார். இப்போது அது வங்காளதேசம் என்றழைக்கப்படுகிறது. 1971 ஆம் ஆண்டு கிழக்கு பாக்கித்தானில் நடந்த உள்நாட்டுப் போரைத் தொடர்ந்து இப்பிகாரி குடும்பம் கராச்சிக்கு சென்றது. 1982 ஆம் ஆண்டு தாவூத் பொறியியல் மற்றும் தொழில்நுட்பக் கல்லூரியில் பெர்வீன் கட்டிடக்கலையில் பட்டம் பெற்றார்.  நெதர்லாந்தின் ரோட்டர்டாமில் உள்ள வீட்டு ஆய்வுகள் நிறுவனத்தில் 1986 ஆம் ஆண்டில்  வீட்டுவசதி, கட்டிடம் மற்றும் நகர்ப்புற திட்டமிடலில் முதுகலை பட்டயம் பெற்றார். அக்தர் அமீத் கான் 1983 ஆண்டு ஒராங்கி விமானி திட்டத்தின் இணை இயக்குநராக நியமிக்கப்படுவதற்கு முன்பு இவர் ஒரு தனியார் கட்டிடக்கலை நிறுவனத்தில் பணிபுரிந்தார். அங்கு இவர் வீட்டுவசதி மற்றும் சுகாதாரத் திட்டங்களை நிர்வகித்தார். 1988 ஆம் ஆண்டு ஓரங்கி விமானி திட்டம் நான்கு அமைப்புகளாகப் பிரிக்கப்பட்டது, மேலும் பெர்வீன் ரகுமான் திட்ட நிறுவனத்தின் இயக்குனரானார். கல்வி, இளைஞர் பயிற்சி, நீர் வழங்கல் மற்றும் பாதுகாப்பான வீட்டுவசதி போன்ற திட்டங்களை பெர்வீன் நிர்வகித்தார்.
வி. சிவகுமார்
மூன்று தீர்மானங்கள்
மரத்தின் கீழ் நடைபெற்ற அந்த அவசர சட்டமன்றக் கூட்டத்தில், 27க்கு 0 எனும் வாக்குப் பெரும்பான்மையில், மூன்று தீர்மானங்கள் நிறைவேற்றப்பட்டன.
செப்டாங்குளம் ஊராட்சி
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வி. சிவகுமார்
பகிங்கரக் கண்டனம்
மரத்தின் கீழ் சிவகுமார் நடத்திய சட்டசபை அவசரக் கூட்டத்திற்கு எதிராக பாரிசான் நேசனல் ஒரு பகிரங்கக் கண்டனம் தெரிவித்தது. அந்தக் கூட்டத்தில் தங்களின் சட்டமன்ற உறுப்பினர்கள் எவரும் கலந்து கொள்ளவில்லை என்றும் அறிவித்தது.
பெர்வீன் ரகுமான்
சுயசரிதை
1989 ஆம் ஆண்டில் இவர் கராச்சியில் இலாப நோக்கமற்ற நகர்ப்புற ஆதார மையத்தை நிறுவினார். மேலும் குறைந்த வருமானம் கொண்ட வீட்டு வசதிக்கு அர்ப்பணிக்கப்பட்ட சைபான் என்ற மற்றொரு இலாப நோக்கமற்ற மையத்திற்கும் ஓராங்கி நுண்நிதி நிறுவனத்திற்கும் ஒரு பகுதியாக இது இருந்தது.
வி. சிவகுமார்
பகிங்கரக் கண்டனம்
இதற்கிடையில், மக்கள் கூட்டணியின் முதலமைச்சராக இருந்த முகமட் நிஜார் ஜமாலுடின், பேராக் மாநிலச் சட்டசபையைக் கலைத்து விடுமாறு பேராக் மாநில சுல்தான் அஷ்லான் ஷா அவர்களுக்கு ஒரு கடிதம் எழுதினார். ஆனால், அந்த வேண்டுகோள் நிறைவேற்றப்படவில்லை.
பெர்வீன் ரகுமான்
சுயசரிதை
கராச்சியில் அமைந்துள்ள கராச்சி பல்கலைக்கழகம், நாதிர்சா எடுல்யி தின்சா பல்கலைக்கழகம், சிந்து சமவெளி கலை மற்றும் கட்டிடக்கலை பள்ளி மற்றும் தாவூத் பொறியியல் மற்றும் தொழில்நுட்பக் கல்லூரி ஆகியவற்றில் கல்வி நிறுவனங்களில் பெர்வீன் ரகுமான் கல்வி கற்பித்தார்.
வி. சிவகுமார்
பகிங்கரக் கண்டனம்
பேராக் மாநிலச் சட்டமன்ற வளாகத்தில், வாகனங்கள் நிறுத்தும் இடத்தில் இருந்த அந்த மரத்திற்கு ‘மக்களாட்சி மரம்’ என்று பெயர் சூட்டப்பட்டுள்ளது. இப்போது அந்த மரத்தின் கீழ் ஒரு நினைவுப் பலகையும் வைக்கப்பட்டுள்ளது.
பெர்வீன் ரகுமான்
சுயசரிதை
ஆசிரியரும் புத்தக எழுத்தாளருமான  அகிலா இசுமாயிலின் சகோதரியாக பெர்வீன் ரகுமான் அறியப்படுகிறார். .
வி. சிவகுமார்
மேலும் பார்க்க
பகுப்பு:மலேசிய அரசியல்வாதிகள் பகுப்பு:மலேசிய அமைச்சர்கள் பகுப்பு:1970 பிறப்புகள் பகுப்பு:மலேசியத் தமிழ் அரசியல்வாதிகள் பகுப்பு:வாழும் நபர்கள்
பெர்வீன் ரகுமான்
கொலை மற்றும் விசாரணை
மார்ச் 13, 2013 ஆம் ஆண்டு மார்ச்சு மாதம் 13 ஆம் தேதியன்று பிரவீபாத் காவல் நிலையம் அருகே பர்வீன் ரகுமான் வாகனத்தின் மீது துப்பாக்கியேந்திய நால்வர் குழு துப்பாக்கியால் சுட்டதில் பெர்வீன் ரகுமான் கொல்லப்பட்டார், பாக்கித்தானின் ஏழைகளுக்கான நிலம் மற்றும் அடிப்படை சேவை உரிமைகளுக்காக போராடியவரின்  28 ஆண்டுகால வாழ்க்கை முடிவுக்கு வந்தது. பெர்வீன் ரகுமான் கராச்சியில் நில மாஃபியாக்கள் மற்றும் அவர்களின் அரசியல் புரவலர்களை வெளிப்படையாக விமர்சித்தார் என்பது இங்கு கவனிக்கத் தக்கதாகும்.
பெர்வீன் தனக்கு கொலை மிரட்டல் வந்ததாக கடந்த காலத்தில் புகார் செய்தார். ஒரு கட்டத்தில், ஆயுதமேந்திய சிலர் இவரது அலுவலகங்களை தாக்கி,  ஊழியர்களை வெளியேறும்படி உத்தரவிட்டனர்.
பாக்கித்தானின் மன்செராவில் கராச்சி மற்றும் மன்செரா போலீசார் நடத்திய கூட்டு நடவடிக்கையின் போது பெர்வின் ரகுமானின் கொலையில் முக்கிய சந்தேகத்திற்குரிய நபர் ஒருவர் கைது செய்யப்பட்டார். மன்செராவில் பப்பு காசுமிரி என்ற அகமது கான் இதற்காக கைது செய்யப்பட்டார்.
மறுநாளே, காரி பிலால் என்ற தலிபான் செயல்பாட்டாளரை காவல்துறையினர் கண்டவுடன் சுட்டுக் கொன்றனர்,  அவரே பெர்வீனைக் கொலை செய்த  கொலைகாரர் என்று கூறி  வழக்கை முடித்து வைத்தனர்.
2014 ஆம் ஆண்டு ஏப்ரல் மாதம் 15 அன்று பாக்கித்தானின் உச்ச நீதிமன்றம் காவல்துறை அதிகாரிகள் விசாரணையை திசைமாற்றி கையாண்டதாக நீதி விசாரணையில் தெரியவந்த பின்னர், பெர்வீன் ரகுமானின் கொலை குறித்து புதிய விசாரணை நடத்த அதிகாரிகளுக்கு உத்தரவிட்டது.
புற இணைப்புகள்
பகுப்பு:1957 பிறப்புகள் பகுப்பு:2013 இறப்புகள்
யாவோ டி பாரோசு
யாவோ டி பாரோசு (João de Barros) (1496 - 20 ஒக்டோபர் 1570) புகழ் பெற்ற தொடக்ககால போர்த்துக்கேய வரலாற்றாளர்களுள் ஒருவர். இந்தியா உள்ளிட்ட ஆசிய, தென்கிழக்கு ஆப்பிரிக்கா ஆகியவை தொடர்பான போர்த்துக்கேயரின் வரலாறு குறித்து "டெக்கேடாஸ் டா ஆசியா" (Décadas da Ásia) என்னும் நூலை எழுதியதன் மூலம் இவர் புகழ் பெற்றார்.
தொடக்க காலம்
இவர் போர்த்துக்கலின் முதலாம் மனுவேலின் அரண்மனையில் கல்வி பயின்றார். இருபதாவது வயதில் பேரரசர் கிளாரிமுண்டோவின் வரலாற்றுக் காலவரிசை என்னும் வீரகாவியம் ஒன்றை எழுதினார். இதை எட்டு மாதங்களில் அவர் எழுதி முடித்தார். இதை எழுதுவதில், பிற்காலத்தில் மூன்றாம் சான் என்னும் பெயரில் அரசரான இளவரசர் சானின் உதவி பாரோசுக்கு இருந்ததாகச் சொல்லப்படுகிறது. சான் அரசுக் கட்டில் ஏறிய பின்னர், பாரோசை எல்மினா புனித சார்ச்சுக் கோட்டையின் படைத் தலைவனாக ஆக்கினார். 1522ல் பாரோசு இப்பதவியை ஏற்றுக்கொண்டார். 1525ல் இந்தியா இல்லம் எனப்பட்ட அமைப்பின் நிதிப் பொறுப்பாளராகப் பதவியில் அமர்த்தப்பட்டார். 1528 ஆம் ஆண்டு வரை அவர் இப்பதவியில் இருந்தார்.
அக்காலத்தில் பரவிய கொள்ளை நோயில் இருந்து தப்புவதற்காக பாரோசு லிசுபனை விட்டு பொம்பால் என்னும் ஊரில் இருந்த தனது நாட்டுப்புற இல்லத்துக்குச் சென்று வசித்தார். 1532 ஆம் ஆண்டு மீண்டும் லிசுபன் திரும்பிய பாரோசை, அரசர் இந்தியா மற்றும் மினா இல்லத்தின் முகவராக நியமித்தார். ஐரோப்பாவின் கிழக்கத்திய நாடுகளுடனான வணிகத்தின் மையமாக லிசுபன் விளங்கிய அக்காலத்தில், இப்பதவி மிகுந்த முக்கியத்துவமும் பொறுப்பும் கொண்ட ஒரு பதவியாக விளங்கியது. இந்தியா, ஆப்பிரிக்கா, பிரேசில் போன்ற இடங்களுக்குக் கப்பல்களை ஒழுங்கு செய்து அனுப்புதல், அவ்விடங்களில் இருந்து கப்பல்களில் வரும் பண்டங்களைப் பெற்று, களஞ்சியப்படுத்தி, விநியோகம் செய்தல் போன்றவற்றை மேற்பார்வை செய்வது இவரது பொறுப்பாக இருந்தது. அத்துடன், கடிதத் தொடர்புகளைப் பொறுப்பேற்றுப் பதிவு செய்தல் அவற்றை ஆவணப்படுத்துதல், நிதி நிர்வாகம் போன்ற வேலைகளும் இவர் பொறுப்பிலேயே இருந்தன. பாரோசு நேர்மையும், சுறுசுறுப்பும் கொண்ட சிறந்த நிர்வாகியாக விளங்கினார். அக்காலத்தில் இவ்வாறான பண்புகள் மிக அரிதாகவே காணப்பட்டன. இதன் விளைவாக இதற்கு முன் இப்பதவியை வகித்தோரைவிட பாரோசு குறைவான இலாபத்தையே பெற முடிந்தது.
பிரேசில் தோல்வி
இந்நிலையில், பிரேசிலில் குடியேறிகளைக் கவர விரும்பிய மூன்றாம் சான், அந்நாட்டை தலைமைப் பகுதிகளாகப் பிரித்து, மாரஞ்ஞோ என்னும் பகுதியை பாரோசுக்கு ஒதுக்கினார். தன்னுடன் இரண்டு பங்காளிகளையும் சேர்த்துக்கொண்ட பாரோசு, ஒவ்வொன்றிலும் 900 பேர்களைக் கொண்ட பத்துக் கப்பல்களைக் கொண்ட அணியொன்றை உருவாக்கினார். இது 1539ல் பிரேசிலை நோக்கிப் புறப்பட்டது. மாலுமிகளின் அறியாமையினால் எல்லாக் கப்பல்களுமே மூழ்கிவிட்டன. இது பாரோசுக்குப் பெரும் இழப்பை ஏற்படுத்தியது.
ஆய்வுகள்
இக்காலத்தில் ஓய்வு நேரங்களில் பாரோசு தனது ஆய்வுகளைத் தொடர்ந்து நடத்தி வந்தார். பிரேசில் முயற்சி தோல்வியுற்ற சிறிது காலத்துக்குப் பின்னர் போர்த்துக்கேய இந்தியாவின் வரலாற்றை எழுதுவதற்கு அவர் முன்வந்தார். இதை அரசரும் ஏற்றுக்கொண்டார். இது தொடர்பான வேலைகளைத் தொடங்கிய அதே வேளை, இடைக்காலத்தில் போர்த்துக்கேய இலக்கணம் தொடர்பான ஒரு நூல் உள்ளிட்ட சில நூல்களை எழுதி வெளியிட்டார்.
போர்த்துக்கேய இந்தியாவின் வரலாறு தொடர்பில் போர்த்துக்கேய மொழியில் அவர் எழுதிய ஆசியாவின் பத்தாண்டுகள் (Décadas da Ásia) என்னும் நூலின் முதல் பத்தாண்டு 1552ல் வெளியானது. இரண்டாம் பத்தாண்டு 1553 இலும், மூன்றாம் பத்தாண்டு 1563 இலும் வெளியாகின. நான்காவது, பாரோசு இறந்து நீண்ட காலத்துக்குப் பின்னர் 1615ம் ஆண்டிலேயே வெளியானது. இதன் முதல் பகுதிக்கு இருந்த வரவேற்பைக் கண்ட உடனேயே அரசர் சான், அரசர் மனுவேலின் வரலாற்றை எழுதும் பொறுப்பையும் பாரோசிடம் ஒப்படைத்தார். எனினும் பாரோசுக்கு இருந்த பல வேலைகளுக்கு இடையில் இதை அவரால் நிறைவேற்ற முடியவில்லை.
இறுதிக்காலம்
1567ம் ஆண்டு பக்கவாத நோய் ஏற்பட்டுப் பாரோசு ஓய்வு பெறவேண்டிய நிலை ஏற்பட்டது. இவருக்குப் போர்த்துக்கேயப் பிரபுக்களுக்கு வழங்கப்படும் பட்டமான பிடல்கோ (fidalgo) என்னும் பட்டத்தையும், ஓய்வூதியம் மற்றும் பிற வருமானங்களையும் அரசர் செபசுத்தியன் வழங்கினார். பிரேசிலுக்குக் கப்பல்களை அனுப்பியது தொடர்பில் அரசுக்குச் செலுத்த வேண்டியிருந்த கடனையும் அரசு தள்ளுபடி செய்துவிட்டது.
1570ம் ஆண்டு அக்டோபர் மாதம் 21ம் தேதி இன்னொரு பக்கவாதத் தாக்குதலுக்கு உள்ளான பாரோசு காலமானார்.
நா. சண்முகதாசன்
'''நா. சண்முகதாசன் (N. Shanmugathasan) என அழைக்கப்படும் நாகலிங்கம் சண்முகதாசன்''' (சூலை 3, 1920 – பெப்ரவரி 8, 1993) இலங்கைத் தொழிற்சங்கத் தலைவரும், மாவோயிச இடதுசாரி அரசியல்வாதியும் ஆவார். இலங்கை மாவோயிசக் கம்யூனிஸ்டுக் கட்சியின் தொடக்ககால பொதுச் செயலாளராகவும், "மாஓ பாதை" கம்யூனிஸ்ட் கட்சிகளின் சிரேஸ்ட ஆலோசகராகவும் இருந்தவர்.
வாழ்க்கைச் சுருக்கம்
சண்முகதாசன் யாழ்ப்பாணத்தின் மானிப்பாயைச் சேர்ந்தவர். 1938 ஆம் ஆண்டில் கொழும்பு பல்கலைக்கழகக் கல்லூரியில் இணைந்து வரலாற்றுத் துறையில் கல்வி கற்கும் போது பொதுவுடைமைக் கொள்கையாளர்களுடன் தொடர்புகள் ஏற்பட்டது. கேம்பிரிச்சுப் பல்கலைக்கழகத்தில் கல்வி பெர்ஶ்றுத் திரும்பிய பிரித்தானியக் கம்யூனிஸ்டுக் கட்சித் தோழர்களுடன் தொடர்புகளைப் பேணினார். இரண்டாம் உலகப் போர்க் காலத்தில் ஏகாதிபத்தியங்களுக்கு எதிராகத் துண்டுப் பிரசுரங்கள் வெளியிட்டமைக்காகக் கல்லூரியில் இருந்து விலக்கப்பப்பு, மீண்டும் சேர்த்துக் கொள்ளப்பட்டார். 1940 இல் பல்கலைக்க்ழக மாணவர் ஒன்றியத்தின் பொதுச் செயலாளரானார். 1941 இல் மாணவர் ஒன்றியத்தின் தலைவரானார். பிரித்தானிய ஆதிக்கவாதிகளுக்கும், லங்கா சமசமாஜக் கட்சியின் துரொட்ஸ்கியவாதிகளுக்கும் எதிராக பொதுவுடைமைக் கருத்தில் பற்றுக் கொண்ட மாணவர்களை ஒன்று திரட்டினார்.
1943 இல் பல்கலைக்கழகக் கல்வியை முடித்துக் கொண்டு தொழிற் சங்க இயக்கத்திலிணைந்து இலங்கை கம்யூனிஸ்ட் கட்சியின் முழுநேர அங்கத்தவரானார். கட்சி சீன சார்பு - சோவியத் சார்பு என்று பிரிந்ததைத் தொடர்ந்து 1964 இல் இலங்கை கம்யூனிஸ்ட் கட்சி (மாவோயிஸ்டு) பீக்கிங் அணியின் பொதுச் செயலாளரானார். அக்கட்சி சார்பில் 1965 இல் பொதுத் தேர்தலில் போட்டியிட்டுத் தோல்வியடைந்தார். மக்கள் விடுதலை முன்னணியின் புரட்சியைத் தொடர்ந்து 1971 இல் சண்முகதாசன் கைதாகி ஓராண்டு தடுத்து வைக்கப்பட்டிருந்தார். சிறையிலிருந்த காலத்தில் "ஒரு மார்க்சியவாதியின் பார்வையில் இலங்கை வரலாறு" (A Marxist looks at the History of Ceylon என்ற நூலை எழுதினார்.
வெளி இணைப்புகள்
பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கை பொதுவுடமைவாதிகள் பகுப்பு:இலங்கை தொழிற்சங்கவாதிகள் பகுப்பு:இலங்கைத் தமிழ் இடதுசாரிகள் பகுப்பு:இலங்கைத் தமிழ் இறைமறுப்பாளர்கள் பகுப்பு:1920 பிறப்புகள் பகுப்பு:1993 இறப்புகள்
ஏமனில் நீர் வழங்கல் மற்றும் சுகாதாரம்
ஏமனில் நீர் வழங்கல் மற்றும் சுகாதாரம் (ஆங்கிலம்:Water supply and sanitation in Yemen ) பல சவால்களாலும் சில சாதனைகளாலும் வகைப்படுத்தப்படுகிறது. சமவெளிகளில் கடுமையான நீர் பற்றாக்குறை என்பது ஒரு முக்கிய சவாலாகும். இதனால் டைம்ஸ் ஆஃப் லண்டன் "ஏமன் தண்ணீர் இல்லாத முதல் தேசமாக மாறக்கூடும்" என்று எழுதத் தூண்டியது. இரண்டாவது முக்கிய சவால் ஒருஅதிகபட்ச வறுமையாகும். இதனால் சேவை வழங்கல் செலவுகளை மீட்டெடுப்பது கடினமாக உள்ளது. ஏமனில் சுகாதாரமான நீர் வழங்குவது என்பது பல துணை-சகாரா ஆப்பிரிக்க நாடுகளை விட குறைவாகவே உள்ளது. ஏமன் ஒரு ஏழ்மையான நாடு மற்றும் அரபு உலகில் மிகவும் நீர் பற்றாக்குறை கொண்ட நாடு ஆகும். மூன்றாவதாக, உள்கட்டமைப்பைத் திட்டமிடுவதற்கும், அதனைக் கட்டமைப்பதற்கும், செயல்படுவதற்கும் மற்றும் அதனைப் பராமரிப்பதற்கும் உள்ள நிறுவனங்களின் திறன் மிகக்குறைவாகவே உள்ளது. கடைசியாக ஆனால் குறைந்த பாதுகாப்பு நிலைமை, தற்போதுள்ள சேவையை மேம்படுத்துவது அல்லது பராமரிப்பது என்பது இன்னும் கடினமாக்குகிறது.
அனைத்து பயன்பாடுகளுக்கும் சேர்த்து சராசரி ஏமன் மக்களுக்கு ஆண்டுக்கு 140 கன மீட்டர் நீர் (ஒரு நாளைக்கு 101 கேலன்) மட்டுமே வழங்கப்படுகிறது. அதே நேரத்தில் மத்திய கிழக்கில் வழங்கப்படும் நீரின் அளவு சராசரியாக வருடத்திற்கு 1000 கன மீட்டர் என்பதாகும். மேலும் நீர் பற்றாக்குறைக்கான சர்வதேச அளவில் வரையறுக்கப்பட்ட ஆரம்பநிலை ஆண்டுக்கு 1700 கன மீட்டர் ஆகும். ஏமனின் நிலத்தடி நீர் நாட்டின் முக்கிய நீர் ஆதாரமாக உள்ளது, ஆனால் நிலத்தடி நீர் கடுமையாக வீழ்ச்சியடைந்துள்ளன. எடுத்துக்காட்டாக, சனாவில், நிலத்தடி நீர் 1970 களில் மேற்பரப்பிலிருந்து 30 மீட்டர் கீழே இருந்தது, ஆனால் 2012 க்குள் மேற்பரப்பில் இருந்து 1200 மீட்டர் வரை கீழே சென்றுள்ளது. நிலத்தடி நீரை எடுப்பதை ஏமன் அரசாங்கங்கள் கட்டுப்படுத்தவில்லை. புரட்சிக்கு முன்பே, ஏமனின் நீர் நிலைமை பெருமளவில் மோசமானதாக விவரிக்கப்பட்டது. ஏமன் "தண்ணீர் இல்லாத முதல் நாடு" என மாறும் என்று வல்லுநர்கள் கவலைப்படுகின்றனர்.
போதைப் பயிர்
மொத்த உள்நாட்டு உற்பத்தியில் 6 சதவீதம் மட்டுமே விவசாய உற்பத்தி செய்யப்பட்டாலும் ஏமனில் விவசாயம் 90 சதவீத தண்ணீரை எடுத்துக்கொள்கிறது. இருப்பினும் ஏமனின் பெரும்பகுதி சிறிய அளவிலான வாழ்வாதார விவசாயத்தை சார்ந்துள்ளது. ஏமனில் உள்ள பாதி நீர் "காட்" எனப்படும் பயிர் வளரப் பயன்படுகிறது. இது பெரும்பாலான ஏமன் மக்கள் உபயோகிக்கும் ஒரு போதைப் பொருளாகும். இதன் பொருள் என்னவென்றால், ஏமன் போன்ற நீர் பற்றாக்குறை உள்ள நாட்டில், மக்கள் தொகையில் பாதி பேர் உணவு பாதுகாப்பற்ற நிலையில் இருந்தாலும், எப்போதும் குறைந்தே வரும் 45 சதவீத நீர் ஏமன் மக்களுக்கு உணவாகாத ஒரு போதைப்பொருளை வளர்க்கப் பயன்படுகிறது
சேவை தரம்
பொதுவாக நீர் வழங்கல் மற்றும் சுகாதாரத்திற்கான சேவை தரம் பல பரிமாணங்களைக் கொண்டுள்ளது. எடுத்துக்காட்டாக, நீர்வழங்கலுக்கான சேவை தரத்தை தொடர்ந்து வழங்குவதன் மூலம் அளவிட முடியும். இது பொதுவாக ஏமனில் குறைவாக உள்ளது. குறிப்பாக வாடிக்கையாளர் திருப்தி என்பது வியக்கத்தக்க வகையில் அதிகமாக உள்ளது. சுகாதாரத்தின் சேவை தரத்திற்கான ஒரு குறிகாட்டியாக மாசுபடுத்திகளை அகற்றுவதில் கழிவு நீர் சுத்திகரிப்பு நிலையங்களின் செயல்திறன் உள்ளது, இது பெரும்பாலும் ஏமனில் குறைவாக உள்ளது.
பெரும்பாலான யேமன் நகரங்களில் நீர் விநியோகத்தின் தொடர்ச்சி மோசமாக உள்ளது. எடுத்துக்காட்டாக, 'தைசில்' பகுதியில் பொது குழாய் நீர் விநியோகம் 40 நாட்களுக்கு ஒரு முறை மட்டுமே வழங்கப்படுகிறது. மேலும் அதிகமான மக்கள் அதிக விலை கொண்ட தண்ணீரை நம்ப வேண்டியிருக்கிறது. மேலும், தனியார் கிணறுகளிலிருந்து வழங்கப்படும் நீரின் தரம் கேள்விக்குரியது. ஏனெனில் தண்னீர் வழங்கும் இந்த வண்டிகள் பெரும்பாலும் சுத்தம் இல்லாமலும் பிற நோக்கங்களுக்காகவும் பயன்படுத்தப்படுகின்றன.
குறிப்புகள்
பகுப்பு:யெமன்